
Grozījumi Izglītības likumā
Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152., 242. nr.; 2018, 65., 196. nr.; 2019, 67., 75., 118., 240. nr.; 2020, 102., 174.B, 224., 240.A nr.; 2021, 73.A, 75. nr.; 2022, 144., 187., 197., 211.A nr.; 2023, 120.A, 201. nr.; 2024, 97., 128.A nr.; ???) šādus grozījumus:
1. Likuma 18.1 panta pirmajā daļā aizstāt vārdus "izglītojamiem un viņu vecākiem (personām, kas realizē aizgādību)" ar vārdiem "izglītojamiem, viņu vecākiem (personām, kas realizē aizgādību) un izglītības iestāžu nodarbinātajiem".
2. Papildināt likuma 18.1 pantu ar trešo daļu šādā redakcijā:
"(3) Izglītības resursu uzskaites un monitoringa informācijas sistēmā apstrādā personas datus par izglītojamiem, izglītojamā vecākiem, izglītības iestādēs nodarbinātajām personām, informācijas sistēmas lietotājiem, lai nodrošinātu izglītības resursu pārvaldību un izsniegšanu individuālai lietošanai balstoties uz informāciju par personas mācībām vai nodarbinātību izglītības iestādē, sociālajām pazīmēm vai informāciju par personas veselību."
3. Papildināt likuma 35.1 panta pirmo daļu ar 7. punktu šādā redakcijā:
"7) zinātniski pētniecisko darbu konkursiem."
4. Papildināt likuma 35.1 panta otro daļu pēc vārda "rezultātus" ar vārdiem "un ziņas par pārbaudījuma rezultāta apstrīdēšanu. Valsts pārbaudījumu informācijas sistēmā ziņas ieraksta un apstrādā ar mērķi nodrošināt pārbaudījumu norisi un pārbaudījumu rezultātu paziņošanu."
Likums stājas spēkā nākamajā dienā pēc tā izsludināšanas.

